Hirdetés - önéletbaj
2011.08.09. 13:03 önéletbaj
Van egy szörnyű álmom, mely szerint Gizikével megbeszélem, hogy a kocsma falára kiragasztok egy expressz hirdetést. Miszerint tele van a tököm az egész mindenséggel és a haverokkal is. Mert minek hazudjak nekik? Hiszen már az ital sem hoz örömet. A faszom se tudja, de valami mást keresek, oszt aki tud segítsen (cím és elérhetőség a kocsmában). Döbbent csend. Mi van veled Jencikém? Mink már semmit nem jelentünk neked? Gizike elkezdett zokogni, Veres joci meg csóválni a fejét. Tömő Tibi bárgyún röhögött, Ökrös bácsi meg behugyozott, szegény annyira részeg volt. Erre aztán a cetlim a hirdetőfalról magától leesett. No, akkor igyunk még egy kört, ha már így alakult. (Nektek - nem kocsmalakóknak - azért elmondom, de nem ám elpofázni senkinek, hogy a hirdetést titokban kiragasztom majd máshová, írhattok tik is, oszt hátha lesz valami.)
https://oneletbaj.blog.hu/api/trackback/id/tr743136763
RomanMiklos 2011.09.03. 11:09:38
Esetleg lehet segítség bá' ki tuggya. Talán a fröccs helyett a feles. Nekem vót egy illyen tapasztalatom, mert az emberek ugye nem tuggyák hány kisfröccs fér el egy platnin. Talán Jenci az egyetlen aki tuggya mi az a platni? Gondollyunk azonban bele, ami eggy platni kisfröccs, az mennyi féldeci vodka?